CELEX: 32015R2113
Language: lt
Date: 2015-11-23 00:00:00
Title: 2015 m. lapkričio 23 d. Komisijos reglamentas (ES) 2015/2113, kuriuo dėl 16-ojo ir 41-ojo tarptautinių apskaitos standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (Tekstas svarbus EEE)

24.11.2015   
            
            
               LT
            
            
               Europos Sąjungos oficialusis leidinys
            
            
               L 306/7
            
         KOMISIJOS REGLAMENTAS (ES) 2015/2113
   2015 m. lapkričio 23 d.
   kuriuo dėl 16-ojo ir 41-ojo tarptautinių apskaitos standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.;
            
         
               (2)
            
            
               2014 m. birželio 30 d. Tarptautinių apskaitos standartų valdyba (TASV) paskelbė 16-ojo TAS „Nekilnojamasis turtas, įranga ir įrengimai“ ir 41-ojo TAS „Žemės ūkis“ pataisas „Žemės ūkis. Derliniai augalai“. TASV nusprendė, kad augalai, kelis ataskaitinius laikotarpius naudojami tik produkcijai auginti, (vadinamieji derliniai augalai) turėtų būti apskaitoje registruojami tokiu pat būdu kaip 16-jame TAS „Nekilnojamasis turtas, įranga ir įrengimai“ nurodytas nekilnojamasis turtas, įranga ir įrengimai, nes jų naudojimo procesas panašus į gamybos procesą;
            
         
               (3)
            
            
               todėl priėmus 16-ojo ir 41-ojo TAS pataisas reikia iš dalies pakeisti 1-ąjį, 17-ąjį, 23-iąjį, 36-ąjį ir 40-ąjį TAS, kad būtų užtikrintas tarptautinių apskaitos standartų nuoseklumas;
            
         
               (4)
            
            
               pasikonsultavus su Europos finansinės atskaitomybės patariamąja grupe patvirtinama, kad 16-ojo TAS ir 41-ojo TAS pataisos atitinka Reglamento (EB) Nr. 1606/2002 3 straipsnio 2 dalyje išdėstytus priėmimo kriterijus;
            
         
               (5)
            
            
               todėl Reglamentas (EB) Nr. 1126/2008 turėtų būti atitinkamai iš dalies pakeistas;
            
         
               (6)
            
            
               šiame reglamente numatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priedas iš dalies keičiamas taip:
   
               a)
            
            
               16-asis TAS „Nekilnojamasis turtas, įranga ir įrengimai“ iš dalies keičiamas, kaip nurodyta šio reglamento priede;
            
         
               b)
            
            
               41-asis TAS „Žemės ūkis“ iš dalies keičiamas, kaip nurodyta šio reglamento priede;
            
         
               c)
            
            
               1-asis TAS „Finansinių ataskaitų pateikimas“, 17-asis TAS „Nuoma“, 23-iasis TAS „Skolinimosi išlaidos“, 36-asis TAS „Turto vertės sumažėjimas“ ir 40-asis TAS „Investicinis turtas“ iš dalies keičiami pagal 16-ojo TAS ir 41-ojo TAS pataisas, kaip nurodyta šio reglamento priede.
            
         2 straipsnis
   Visos įmonės 1 straipsnyje nurodytas pataisas taiko ne vėliau kaip nuo pirmų savo finansinių metų, prasidedančių 2016 m. sausio 1 d. arba vėliau, pradžios.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 243, 2002 9 11, p. 1.
   
      (2)  2008 m. lapkričio 3 d. Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (OL L 320, 2008 11 29, p. 1).
   
      PRIEDAS
      
         Žemės ūkis. Derliniai augalai
      
      (16-ojo TAS ir 41-ojo TAS pataisos)
      
         16-ojo TAS „Nekilnojamasis turtas, įranga ir įrengimai“ pataisos
      
      Taisomi 3, 6 ir 37 straipsniai ir įterpiami 22A ir 81K–81M straipsniai.
      TAIKYMAS
      …
      
               
                  3.
               
               
                  Šis standartas netaikomas:
                  
                              a)
                           
                           
                              nekilnojamajam turtui, įrangai ir įrengimams, kurie pagal 5-ąjį TFAS „Ilgalaikis turtas, skirtas parduoti, ir nutraukta veikla“ yra priskiriami prie parduoti skirto turto;
                           
                        
                              b)
                           
                           
                              su žemės ūkio veikla susijusiam biologiniam turtui, išskyrus derlinius augalus (žr. 41-ąjį TAS „Žemės ūkis“). Šis standartas taikomas derliniams augalams, tačiau netaikomas ant derlinių augalų augančiai produkcijai;
                           
                        
                              c)
                           
                           
                              tyrimo ir vertinimo turto pripažinimui ir įvertinimui (žr. 6-ąjį TFAS „Mineralinių žaliavų išteklių tyrinėjimas ir vertinimas“);
                           
                        
                              d)
                           
                           
                              …
                           
                        
            APIBRĖŽTYS
      
               
                  
                     6.
                  
               
               
                  Šiame standarte vartojamų terminų apibrėžtys:
                  
                     
                        Derlinis augalas yra gyvas augalas:
                  
                  
                              
                                 a)
                              
                           
                           
                              
                                 kuris yra naudojamas žemės ūkio produkcijai gaminti ar tiekti,
                              
                           
                        
                              
                                 b)
                              
                           
                           
                              
                                 kuris turėtų duoti derlių ilgiau negu vieną ataskaitinį laikotarpį,
                              
                           
                        
                              
                                 c)
                              
                           
                           
                              
                                 kurio tikimybė būti parduotam kaip žemės ūkio produkcijai, nebent kartais jis būtų parduodamas kaip atliekos, yra maža.
                              
                           
                        
                     (Derlinio augalo apibrėžtis plačiau paaiškinta 41-ojo TAS 5A–5B straipsniuose).
                  
                  
                     
                        Balansinė vertė – suma, kuria turtas pripažįstamas atėmus bet kokį sukauptą nusidėvėjimą ir sukauptus vertės sumažėjimo nuostolius.
                  
                  …
               
            
         Savikainos elementai
      
      …
      
               
                  22A
               
               
                  Derliniai augalai apskaitomi tokiu pačiu būdu kaip savos gamybos nekilnojamojo turto, įrangos ir įrengimų objektai prieš tai, kai jie yra tokioje vietoje ir tokios būklės, kokia būtina jiems naudoti vadovybės numatytu būdu. Todėl šiame standarte nuorodos į „statybą“ („gamybą“) turėtų būti suprantamos taip, kad apimtų veiklą, būtiną derliniams augalams auginti, prieš tai, kai jie yra tokioje vietoje ir tokios būklės, kokia būtina jiems naudoti vadovybės numatytu būdu.
               
            …
      
         Perkainojimo metodas
      
      …
      
               
                  37.
               
               
                  Nekilnojamojo turto, įrangos ir įrengimų grupė yra panašaus pobūdžio ir paskirties turto vienetų grupė ūkio subjekto veikloje. Toliau pateikiami atskirų grupių pavyzdžiai:
                  
                              a)
                           
                           
                              …
                           
                        
                              g)
                           
                           
                              baldai ir apdaila,
                           
                        
                              h)
                           
                           
                              biuro įranga,
                           
                        
                              i)
                           
                           
                              derliniai augalai.
                           
                        
            …
      ĮSIGALIOJIMO DATA IR PEREINAMASIS LAIKOTARPIS
      …
      
               
                  81K
               
               
                  2014 m. birželio mėn. paskelbtu dokumentu „Žemės ūkis. Derliniai augalai“ (16-ojo TAS ir 41-ojo TAS pataisos) pataisyti 3, 6 ir 37 straipsniai ir įterpti 22A ir 81L–81M straipsniai. Ūkio subjektas tas pataisas turi taikyti 2016 m. sausio 1 d. arba vėliau prasidedantiems metiniams ataskaitiniams laikotarpiams. Leidžiama taikyti anksčiau. Jeigu ūkio subjektas tas pataisas taiko ankstesniam ataskaitiniam laikotarpiui, jis turi atskleisti tą faktą. Ūkio subjektas tas pataisas turi taikyti retrospektyviai pagal 8-ąjį TAS, išskyrus 81M straipsnyje nurodytus atvejus.
               
            
               
                  81L
               
               
                  Ataskaitiniu laikotarpiu, kuriuo dokumentas „Žemės ūkis. Derliniai augalai“ (16-ojo TAS ir 41-ojo TAS pataisos) taikomas pirmą kartą, ūkio subjektas neprivalo atskleisti dabartinio ataskaitinio laikotarpio kiekybinės informacijos, kurios reikalaujama pagal 8-ojo TAS 28 straipsnio f punktą. Tačiau ūkio subjektas turi pateikti kiekvieno ankstesnio pateikto ataskaitinio laikotarpio kiekybinę informaciją, kurios reikalaujama pagal 8-ojo TAS 28 straipsnio f punktą.
               
            
               
                  81M
               
               
                  Ataskaitinio laikotarpio, kuriuo ūkio subjektas dokumentą„Žemės ūkis. Derliniai augalai“ (16-ojo TAS ir 41-ojo TAS pataisas) taiko pirmą kartą, finansinėse ataskaitose ūkio subjektas gali pasirinkti derlinį augalą vertinti jo tikrąja verte anksčiausio finansinėse ataskaitose pateikto ataskaitinio laikotarpio pradžioje ir ta tikroji vertė tą datą yra naudojama kaip numanoma savikaina. Bet koks ankstesnės balansinės vertės ir tikrosios vertės skirtumas pripažįstamas kaip pradinis nepaskirstytasis pelnas anksčiausio pateikto ataskaitinio laikotarpio pradžioje.
               
            
         41-ojo TAS „Žemės ūkis“ pataisos
      
      Taisomi 1–5, 8, 24 ir 44 straipsniai ir įterpiami 5A–5C ir 62–63 straipsniai.
      TAIKYMAS
      
               
                  
                     1.
                  
               
               
                  Šis standartas turi būti taikomas registruojant apskaitoje toliau nurodytą turtą, kai jis yra susijęs su žemės ūkio veikla:
                  
                              
                                 a)
                              
                           
                           
                              
                                 biologinį turtą, išskyrus derlinius augalus,
                              
                           
                        
                              
                                 b)
                              
                           
                           
                              
                                 žemės ūkio produkciją derliaus nuėmimo metu ir
                              
                           
                        
                              
                                 c)
                              
                           
                           
                              
                                 valstybės dotacijas, nurodytas 34 ir 35 straipsniuose.
                              
                           
                        
            
               
                  2.
               
               
                  Šis standartas netaikomas:
                  
                              a)
                           
                           
                              žemei, susijusiai su žemės ūkio veikla (žr. 16-ąjį TAS „Nekilnojamasis turtas, įranga ir įrengimai“ ir 40-ąjį TAS „Investicinis turtas“);
                           
                        
                              b)
                           
                           
                              derliniams augalams, susijusiems su žemės ūkio veikla (žr. 16-ąjį TAS). Tačiau šis standartas taikomas ant tų derlinių augalų augančiai produkcijai;
                           
                        
                              c)
                           
                           
                              valstybės dotacijoms, susijusioms su derliniais augalais (žr. 20-ąjį TAS „Valstybės dotacijų apskaita ir informacijos apie valstybės paramą atskleidimas“);
                           
                        
                              d)
                           
                           
                              nematerialiajam turtui, susijusiam su žemės ūkio veikla (žr. 38-ąjį TAS „Nematerialusis turtas“).
                           
                        
            
               
                  3.
               
               
                  Šis standartas taikomas iš ūkio subjekto biologinio turto gautos produkcijos apskaitai derliaus nuėmimo metu. Vėliau taikomas 2-asis TAS „Atsargos“ arba kitas tinkamas taikyti standartas. Taigi, šis standartas netaikomas po derliaus nuėmimo perdirbamai žemės ūkio produkcijai, pavyzdžiui, kai vyndarys perdirba savo išaugintas vynuoges į vyną. Nors toks perdirbimas gali būti logiškas ir natūralus žemės ūkio veiklos tęsinys, o susiję įvykiai gali būti panašūs į biologinę kaitą, šiame standarte pateikta žemės ūkio veiklos apibrėžtis neapima tokio perdirbimo.
               
            
               
                  4.
               
               
                  Toliau pateiktoje lentelėje nurodomi biologinio turto, žemės ūkio produkcijos ir produktų, gaunamų perdirbus derlių, pavyzdžiai:
                  
                              Biologinis turtas
                           
                           
                              Žemės ūkio produkcija
                           
                           
                              Produktai, gaunami perdirbus derlių
                           
                        
                              Avys
                           
                           
                              Vilna
                           
                           
                              Verpalai, kilimai
                           
                        
                              Želdinamo miško sodiniai
                           
                           
                              Nukirsti medžiai
                           
                           
                              Rąstai, mediena
                           
                        
                              Melžiamos karvės
                           
                           
                              Pienas
                           
                           
                              Sūris
                           
                        
                              Kiaulės
                           
                           
                              Skerdena
                           
                           
                              Dešros, rūkyti kumpiai
                           
                        
                              Vilnamedžiai
                           
                           
                              Surinkta medvilnė
                           
                           
                              Siūlai, drabužiai
                           
                        
                              Cukranendrės
                           
                           
                              Nuimtas cukranendrių derlius
                           
                           
                              Cukrus
                           
                        
                              Tabako augalai
                           
                           
                              Nuskinti lapai
                           
                           
                              Vytintas tabakas
                           
                        
                              Arbatmedžiai
                           
                           
                              Nuskinti lapai
                           
                           
                              Arbata
                           
                        
                              Vynmedžiai
                           
                           
                              Nuskintos vynuogės
                           
                           
                              Vynas
                           
                        
                              Vaismedžiai
                           
                           
                              Nuskinti vaisiai
                           
                           
                              Perdirbti vaisiai
                           
                        
                              Alyvpalmės
                           
                           
                              Nuskinti vaisiai
                           
                           
                              Alyvpalmių aliejus
                           
                        
                              Kaučiukmedžiai
                           
                           
                              Surinktas lateksas
                           
                           
                              Gumos produktai
                           
                        
                              Tam tikri augalai, pavyzdžiui, arbatmedžiai, vynmedžiai, alyvpalmės ir kaučiukmedžiai, paprastai atitinka derlinio augalo apibrėžtį ir jiems taikomas 16-asis TAS. Tačiau ant derlinių augalų augančiai produkcijai, pavyzdžiui, arbatos lapams, vynuogėms, alyvpalmių vaisiams ir lateksui, taikomas 41-asis TAS.
                           
                        
            APIBRĖŽTYS
      
         Su žemės ūkiu susijusios apibrėžtys
      
      
               
                  
                     5.
                  
               
               
                  Šiame standarte vartojamų terminų apibrėžtys:
                  
                     …
                  
                  
                     
                        Žemės ūkio produkcija – produkcija, gauta iš ūkio subjekto biologinio turto.
                  
                  
                     
                        Derlinis augalas yra gyvas augalas:
                  
                  
                              
                                 a)
                              
                           
                           
                              
                                 kuris yra naudojamas žemės ūkio produkcijai gaminti ar tiekti,
                              
                           
                        
                              
                                 b)
                              
                           
                           
                              
                                 kuris turėtų duoti derlių ilgiau negu vieną ataskaitinį laikotarpį,
                              
                           
                        
                              
                                 c)
                              
                           
                           
                              
                                 kurio tikimybė būti parduotam kaip žemės ūkio produkcijai, nebent kartais jis būtų parduodamas kaip atliekos, yra maža.
                              
                           
                        
                     
                        Biologinis turtas – gyvi gyvūnai arba augalai.
                  
                  …
               
            
               
                  5A
               
               
                  Toliau išvardyti augalai nėra derliniai augalai:
                  
                              a)
                           
                           
                              augalai, išauginti kaip žemės ūkio produkcija (pavyzdžiui, medienai auginami medžiai);
                           
                        
                              b)
                           
                           
                              augalai, auginami tam, kad duotų žemės ūkio produkciją, jeigu tikimybė, kad ūkio subjektas taip pat parduos patį augalą kaip žemės ūkio produkciją, nebent kartais jis būtų parduodamas kaip atliekos, nėra maža (pavyzdžiui, medžiai, auginami tiek dėl vaisių, tiek dėl medienos);
                           
                        
                              c)
                           
                           
                              vienmetės kultūros (pavyzdžiui, kukurūzai ir kviečiai).
                           
                        
            
               
                  5B
               
               
                  Kai derliniai augalai nebenaudojami derliui auginti, jie gali būti nukirsti ir parduoti kaip atliekos, pavyzdžiui, malkos. Toks kartais vykdomas atliekų pardavimas netrukdytų priskirti augalo prie derlinių augalų.
               
            
               
                  5C
               
               
                  Ant derlinių augalų auganti produkcija yra biologinis turtas.
                  …
               
            
         Bendrosios apibrėžtys
      
      
               
                  
                     8.
                  
               
               
                  Šiame standarte vartojamų terminų apibrėžtys:
                  
                     …
                  
                  
                     
                        Valstybės dotacijos – dotacijos, apibrėžtos 20-ajame TAS.
                  
               
            PRIPAŽINIMAS IR VERTINIMAS
      …
      
               
                  24.
               
               
                  Kartais savikaina gali būti artima tikrajai vertei, ypač kai:
                  
                              a)
                           
                           
                              pirmą kartą patyrus išlaidų, vyksta nedidelė biologinė kaita (pavyzdžiui, sodinukai, pasodinti prieš pat ataskaitinio laikotarpio pabaigą, arba naujai įsigyti gyvuliai) arba
                           
                        
                              b)
                           
                           
                              nesitikima, kad biologinė kaita turės didelį poveikį kainai (pavyzdžiui, augimo pradžioje 30-ies metų pušų sodinių auginimo ciklo metu).
                           
                        …
               
            
         Bendra informacija
      
      …
      
               
                  44.
               
               
                  Vartojamasis biologinis turtas yra turtas, išaugintas kaip žemės ūkio produkcija arba parduodamas kaip biologinis turtas. Vartojamojo biologinio turto pavyzdžiai yra mėsiniai gyvuliai, parduoti skirti gyvuliai, ūkiuose auginama žuvis, grūdinės kultūros (tokios kaip kukurūzai ir kviečiai), ant derlinio augalo auganti produkcija ir medienai auginami medžiai. Atsinaujinantis biologinis turtas yra kitas nei vartojamasis biologinis turtas (pavyzdžiui, gyvuliai, duodantys pieno, ir vaismedžiai, nuo kurių nuskinami vaisiai). Atsinaujinantis biologinis turtas yra ne žemės ūkio produkcija, o greičiau turtas, laikomas tam, kad duotų produkciją.
               
            …
      ĮSIGALIOJIMO DATA IR PEREINAMASIS LAIKOTARPIS
      …
      
               
                  62.
               
               
                  2014 m. birželio mėn. paskelbtu dokumentu „Žemės ūkis. Derliniai augalai“ (16-ojo TAS ir 41-ojo TAS pataisos) pataisyti 1–5, 8, 24 ir 44 straipsniai ir įterpti 5A–5C ir 63 straipsniai. Ūkio subjektas tas pataisas turi taikyti 2016 m. sausio 1 d. arba vėliau prasidedantiems metiniams ataskaitiniams laikotarpiams. Leidžiama taikyti anksčiau. Jeigu ūkio subjektas tas pataisas taiko ankstesniam ataskaitiniam laikotarpiui, jis turi atskleisti tą faktą. Ūkio subjektas tas pataisas turi taikyti retrospektyviai pagal 8-ąjį TAS.
               
            
               
                  63.
               
               
                  Ataskaitiniu laikotarpiu, kuriuo dokumentas „Žemės ūkis. Derliniai augalai“ (16-ojo TAS ir 41-ojo TAS pataisos) taikomas pirmą kartą, ūkio subjektas neprivalo atskleisti dabartinio ataskaitinio laikotarpio kiekybinės informacijos, kurios reikalaujama pagal 8-ojo TAS 28 straipsnio f punktą. Tačiau ūkio subjektas turi pateikti kiekvieno pateikto ankstesnio ataskaitinio laikotarpio kiekybinę informaciją, kurios reikalaujama pagal 8-ojo TAS 28 straipsnio f punktą.
               
            SUSIJUSIOS KITŲ STANDARTŲ PATAISOS
      
         1-asis TAS „Finansinių ataskaitų pateikimas“
      
      Taisomas 54 straipsnis.
      
         Finansinės būklės ataskaitoje pateikiama informacija
      
      
               
                  
                     54.
                  
               
               
                  Finansinės būklės ataskaitoje turi būti pateiktos bent šių straipsnių eilučių sumos:
                  
                              
                                 a)
                              
                           
                           
                              
                                 …
                              
                           
                        
                              
                                 f)
                              
                           
                           
                              
                                 biologinis turtas, kuriam taikomas 41-asis TAS „Žemės ūkis“;
                              
                           
                        
                              
                                 g)
                              
                           
                           
                              
                                 …
                              
                           
                        
            
         17-asis TAS „Nuoma“
      
      Taisomas 2 straipsnis.
      TAIKYMAS
      
               
                  
                     2.
                  
               
               
                  …
                  
                     Šis standartas neturi būti taikomas kaip vertinimo pagrindas tokiam turtui:
                  
                  
                              
                                 a)
                              
                           
                           
                              
                                 …
                              
                           
                        
                              
                                 c)
                              
                           
                           
                              
                                 biologiniam turtui, kuriam taikomas 41-asis TAS „Žemės ūkis“ ir kurį laiko nuomininkai pagal finansinės nuomos sutartis, arba
                              
                           
                        
                              
                                 d)
                              
                           
                           
                              
                                 biologiniam turtui, kuriam taikomas 41-asis TAS „Žemės ūkis“ ir kurį nuomotojai teikia pagal veiklos nuomos sutartis.
                              
                           
                        
            
         23-asis TAS „Skolinimosi išlaidos“
         
      
      Taisomi 4 ir 7 straipsniai.
      TAIKYMAS
      …
      
               
                  4.
               
               
                  Ūkio subjektas neturi taikyti šio standarto skolinimosi išlaidoms, tiesiogiai priskirtinoms prie šių objektų įsigijimo, statybos ar gamybos:
                  
                              a)
                           
                           
                              ilgo parengimo turto, vertinamo tikrąja verte, pavyzdžiui, biologinio turto, kuriam taikomas 41-asis TAS „Žemės ūkis“, arba
                           
                        
                              b)
                           
                           
                              …
                           
                        
            APIBRĖŽTYS
      …
      
               
                  7.
               
               
                  Pagal aplinkybes ilgo parengimo turtas gali būti:
                  
                              a)
                           
                           
                              …
                           
                        
                              e)
                           
                           
                              investicinis turtas
                           
                        
                              f)
                           
                           
                              derliniai augalai.
                           
                        
            
         36-asis TAS „Turto vertės sumažėjimas“
         
      
      Taisomas 2 straipsnis.
      TAIKYMAS
      
               
                  
                     2.
                  
               
               
                  Šis standartas turi būti taikomas apskaitant viso turto vertės sumažėjimą, išskyrus:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 biologinio turto, susijusio su žemės ūkio veikla, kuriam taikomas 41-asis TAS „Žemės ūkis“ ir kuris vertinamas tikrąja verte atėmus perleidimo išlaidas;
                              
                           
                        
                              
                                 h)
                              
                           
                           
                              
                                 …
                              
                           
                        
            
         40-asis TAS „Investicinis turtas“
         
      
      Taisomi 4 ir 7 straipsniai.
      TAIKYMAS
      …
      
               
                  4.
               
               
                  Šis standartas netaikomas:
                  
                              a)
                           
                           
                              biologiniam turtui, susijusiam su žemės ūkio veikla (žr. 41-ąjį TAS „Žemės ūkis“ ir 16-ąjį TAS „Nekilnojamasis turtas, įranga ir įrengimai“), ir
                           
                        
                              b)
                           
                           
                              …
                           
                        
            TURTO PRISKYRIMAS INVESTICINIAM TURTUI ARBA SAVININKO REIKMĖMS NAUDOJAMAM TURTUI
      …
      
               
                  7.
               
               
                  Investicinio turto paskirtis – gauti pajamų iš nuomos arba padidinti turto vertę, arba abu šie tikslai kartu. Dėl to iš investicinio turto gaunami pinigų srautai iš esmės nepriklauso nuo ūkio subjektui priklausančio kito turto. Tuo investicinis turtas skiriasi nuo savininko reikmėms naudojamo turto. Gaminant ar tiekiant prekes arba teikiant paslaugas (arba turtą naudojant administraciniams tikslams), sukuriami pinigų srautai, priskirtini ne tik tam turtui, bet ir kitam gamybos ar tiekimo procese arba paslaugoms teikti naudojamam turtui. Savininko reikmėms naudojamam turtui taikomas 16-asis TAS.